stanford-oval/wikipedia huggingface dataset:
Simba
Leijonakuningas

Ensimmäisessä elokuvassa Simbasta piti tulla Jylhämaan kuningas isänsä Mufasan jälkeen. Mufasa kuitenkin kuoli, kun hänen veljensä Scar toi Simban gnuiden lauman alueelle ja tämän apurit hyeenat säikäyttivät lauman. Mufasa sai pelastettua Simban mutta kuoli, kun Scar pudotti hänet lauman alle.
Scar sanoi Simballe, että oli tämän syy, että Mufasa kuoli ja kehotti Simbaa jättämään Jylhämaan. Simba pakeni, mutta Scar käski hyeenat tappamaan Simban jossa nämä kuitenkin epäonnistuivat ja Simba pääsi pakoon.
Simba oli kuolemassa erämaassa mutta mangusti Timon ja pahkasika Pumba pelastivat hänet ja toivat kotiinsa. Simba oleskeli täällä jonkun aikaa kunnes hänen ystävänsä Nala tuli sattumalta paikalle ja pyysi Simbaa palamaan Jylhämaahan ja ottamaan vallan Jylhämaan kuninkaaksi julistautuneelta Scarilta.
Leijonakuningas 2 – Jylhäkallion ylpeys

Leijonakuninkaan jatko-osassa Leijonakuningas 2 – Jylhäkallion ylpeys Simballa ja hänen vaimollaan Nalalla on tytär, Kiara. Simba yrittää pitää tyttärensä turvassa, mutta Kiara on seikkailunhaluinen ja rikkoo isänsä asettamia sääntöjä menemällä Jylhämaan rajojen ulkopuolelle ja kohtaa siellä pennun, Kovun, joka kuuluu karkotettujen leijonien (ulkolaisten) laumaan. Kovun äiti Zira kantaa kaunaa Simballe Scarin kuolemasta.
Vuoden 2019 elokuva

Vuonna 2019 ilmestyneessä elokuvassa, joka on toteutettu samanlaisella VR-tekniikalla kuin vuoden 2016 Viidakkokirja-elokuva, Simban ääninäyttelijänä toimii Donald Glover.
Skagerrak (elokuva)

| Skagerrak |
| --- | --- |

Ohjaaja:  Søren Kragh-Jacobsen
Käsikirjoittaja:   Anders Thomas Jensen  Søren Kragh-Jacobsen 
Tuottaja:   Bo Ehrhardt  Lars Bredo Rahbek 
Säveltäjä:  Jacob Groth
Kuvaaja:  Eric Kress
Leikkaaja:  Valdís Óskarsdóttir
Valmistustiedot
Valmistusmaa:  Tanska, Ruotsi, Yhdistynyt kuningaskunta Espanja, Saksa, Ranska, Sveitsi, Norja
Ensi-ilta:  2003
Kesto:  109 min
Alkuperäiskieli:  tanska
Aiheesta muualla
IMDb 
Elonet
AllMovie
Infobox OKNimi-testi OK: 
Skagerrak (Skagerrak) on vuonna 2003 ensi-iltansa saanut Søren Kragh-Jacobsenin ohjaama elokuva.
Näyttelijät

| 0 | 1 | 2 |
| --- | --- | --- |
|   Iben Hjejle   | … |   Marie   |
|   Bronagh Gallagher   | … |   Sophie   |
|   Martin Henderson   | … |   Ian / Ken   |
|   Ewen Bremner   | … |   Gabriel   |
|   Gary Lewis   | … |   Willy   |
|   Simon McBurney   | … |   Thomas     |
Skafsån kirkko

| Skafsån kirkko Skafså kyrkje |
| --- | --- |
 Kirkko vuonna 2013.
Sijainti:  Tokke, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1839
Suunnittelija:  H. D. F. Linstow
Materiaali:  puu
Istumapaikkoja:  104
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skafsån kirkko (norj. Skafså kyrkje) on Tokken kunnassa Telemarkin läänissä Norjassa sijaitseva puinen pitkäkirkko vuodelta 1839.
Aiheesta muualla

Kuvia tai muita tiedostoja aiheesta Skafsån kirkko Wikimedia Commonsissa
Skagen

| Skagen |
| --- | --- |
 vaakuna
 Skagen
 Koordinaatit: 57°43′N, 10°35′E 
Valtio:  Tanska
Hallintoalue:  Region Nordjylland
Kunta:  Frederikshavn
Hallinto:  
 – Asutustyyppi:  taajama
Väkiluku (2017):  {{{väkiluku_yhteensä}}}
 – Metropolialue:  60 356
 
 skagen.net 
Infobox OKVirheellinen NIMI-arvo: 
Skagen (tansk. [ˈskɛˀjn̩]) on 8 088 asukkaan taajama ja alue Tanskassa Jyllannin pohjoiskärjessä. Se tunnetaan pitkistä hiekkarannoistaan, jotka leviävät sekä niemen itä- että länsirannikolle. Skagenin sarveksi kutsuttu niemi (tansk. Grenen) muodostaa Kattegatin ja Skagerrakin salmien maantieteellisen rajan. Skagen oli aiemmin itsenäinen kunta, mutta 1. tammikuuta 2007 Tanskan kuntauudistuksen yhteydessä se muodosti yhdessä Sæbyn ja Frederikshavnin kuntien kanssa nykyisen Frederikshavnin kunnan.
Skagerrak ja Kattegat kohtaavat Skagenin sarvessa.
Tanskalaiset kutsuvat Skagenia nimellä Valon maa sen vaaleiden hiekkarantojen takia. Skagenin hiekkarannoilla on liikkuvia dyynejä. Kaupunki on turistien suosima varsinkin kesäaikaan, ja turismi on syrjäyttänyt kalastuksen tärkeimpänä elinkeinona, vaikka kaupungissa on suuri kalasatama. Skageniin johtaa rautatie (Skagensbanen) Frederikshavnista. Liikennettä tällä rataosuudella harjoittaa yksityinen rautatieyhtiö Nordjyske Jernbaner.
P. S. Krøyerin maalaus Kesäilta Skagenin rannalla.
Skagenin majakka
Skagenin maalarit

1800-luvun lopussa joukko taiteilijoita vietti aikaansa Skagenissa maalaten maisemamuotokuvia. Ryhmää kutsutaan nimellä Skagenin maalarit (tansk. Skagenmalerne). Kuuluisin ryhmän jäsenistä oli Peder Severin Krøyer, jonka tunnetuin teos ”Kesäilta Skagenin etelärannalla. Anna Ancher ja Marie Krøyer” (tansk. Sommeraften ved Skagen Sønderstrand med Anna Ancher og Marie Krøyer) on tyypillinen taiteilijaryhmän teos. Krøyer, kuten useimmat muutkaan ryhmäläiset, ei asunut koko vuotta Skagenissa, vaan vietti talvet Kööpenhaminassa.
Grenen Tanska Panorama Skagerrakissa ja Kattegatissa Pohjanmeri ja Itämeri (2018)
Simas Jasaitis

| Simas Jasaitis |
| --- | --- |

Henkilötiedot
Koko nimi:  Simas Jasaitis
Syntynyt: 26. maaliskuuta 1982 (ikä 42) Vilna, Liettuan SNT, Neuvostoliitto
Kansalaisuus:   Liettua
Koripalloilija
Lempinimi:  Jaska
Pelipaikka:  Pieni laitahyökkääjä
Pituus:  203 cm
Paino:  102 kg
Pelaajaura
Seurajoukkueet
2000–2001 2001–2006 2006–2007 2007–2008 2008–2009 2009–2010 2011 2011–2012 2012–2014 2015 2015–:   BC Sakalai  BC Lietuvos Rytas  Maccabi Tel Aviv BC  Tau Ceramica  Joventut Badalona  Galatasaray Café Crown  BC Lietuvos Rytas  Türk Telekom BK  BK Lokomotiv Kuban  BC Lietuvos Rytas  Orlandina Basket
Maajoukkueet
2005–:   Liettua
Aiheesta muualla
FIBA
| Mitalit> Maa:   Liettua.Miesten koripallo.MM-kilpailut  | Mitalit> Maa:   Liettua.Miesten koripallo.MM-kilpailut  | Mitalit> Maa:   Liettua.Miesten koripallo.MM-kilpailut  | Maa:   Liettua> Miesten koripallo. |
| --- | --- | --- | --- |
|  Pronssia | Turkki 2010 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Espanja 2007 |  |  |
Simas Jasaitis (s. 26. maaliskuuta 1982 Vilna, Liettuan SNT, Neuvostoliitto) on liettualainen koripalloilija.
Ura > Seurajoukkueet

Jasaitis aloitti koripallon Marciulionis BS:n juniorijoukkueissa, kunnes teki vuonna 2000 sopimuksen BC Sakalain kanssa. Hän pelasi joukkueessa yhden kauden ajan, jonka jälkeen hän päätti liittyä BC Lietuvos Rytasiin. Jasaitis pelasi joukkueessa viisi kautta ja hänen paras kautensa Euroliigassa oli kaudella 2005–2006, jolloin hän teki 10,7 pistettä ja otti 5,0 levypalloa ottelua kohden. Kaudeksi 2006–2007 hän siirtyi Maccabi Tel Aviviin, jossa hän pelasi yhden kauden ajan.
Seuraavaksi kaudeksi Jasaitis siirtyi Tau Ceramicaan. Hän pelasi joukkueessa pienemmässä roolissa kuin aikaisemmin ja tekikin ACB:ssä ainoastaan 3,6 pistettä ottelua kohden Euroliigassa. Yhden kauden jälkeen hän siirtyi Joventut Badalonaan vuoden sopimuksella, jolloin hän sai pelata suuremmassa roolissa. Kesällä 2009 Jasaitis siirtyi Galatasaray Café Crowniin. Kauden 2010–2011 alkaessa Jasaitis ei pelannut missään joukkueessa, mutta joulukuussa 2010 hän siirtyi takaisin Rytasiin loppukauden mittaisella sopimuksella.
Ura > Maajoukkue

Jasaitis on edustanut Liettuan maajoukkuetta Pekingin olympialaisissa 2008, vuoden 2007 EM-kilpailuissa, MM-kilpailuissa 2006 ja 2010. Mitalit hän on voittanut vuosien 2007 EM-kisoista ja 2010 MM-kisoista.
Aiheesta muualla

Wikimedia Commonsissa on kuvia tai muita tiedostoja aiheesta .
Euroliigan pelaajaprofiili (englanniksi)
DraftExpress (Arkistoitu – Internet Archive) (englanniksi)
Liettuan joukkue – Koripallon EM-kilpailut 2007
4 Kaukėnas |
5 Gustas |
6 Mačiulis |
7 D. Lavrinovič |
8 Šiškauskas |
9 Songaila |
10 Jasaitis |
11 Kleiza |
12 K. Lavrinovič |
13 Jasikevičius |
14 Jankūnas |
15 Javtokas |
Valmentaja Butautas
Liettuan joukkue – Koripallon MM-kilpailut 2010
4 Seibutis |
5 Kalnietis |
6 Mačiulis |
7 Pocius |
8 Gecevičius |
9 Delininkaitis |
10 Jasaitis |
11 Kleiza |
12 Klimavičius |
13 Jankūnas |
14 Andriuškevičius |
15 Javtokas |
Valmentaja Kemzūra
Tayet

Tayet oli muinaisessa Egyptissä palvottu kutomisen jumalatar, joka liitettiin vahvasti muumioimiseen. Tayet mainitaan jo vanhan valtakunnan aikaisissa pyramiditeksteissä. Tekstien mukaan Tayet on faaraon äiti, joka vaatettaa hänet, kerää hänen luunsa, suojelee hänen päätään ja antaa hänelle suosion yhdessä muiden jumalten kanssa.
Myöhemmin Tayet ajateltiin palsamoijien puhdistustelttaan, mutta ennen kaikkea hän oli muumion käärinliinojen jumalatar. Tayet yhdistettiin muihinkin jumaluuksiin, Neithiin, Osirikseen, Isikseen ja Neftykseen. Tayetilla ei ollut omia temppeleitä, mutta häntä kunnioitettiin näiden häneen liitettyjen jumaluuksian pyhäköissä.
Henrik Karlsson (jääkiekkoilija)

| Henrik Karlsson |
| --- | --- |

Henkilötiedot
Syntynyt: 27. marraskuuta 1983 (ikä 40) Tukholma, Ruotsi
Kansalaisuus:   Ruotsi  Kazakstan
Jääkiekkoilija
Lempinimi:  Henke, The Calgary Tower
Pelipaikka:  maalivahti
Hanska:  vasen
Pituus:  199 cm
Paino:  99 kg
Pelaajaura
Pääsarjaura:  2009–2021
Aik. seurat:  Södertälje SK (SEL) Färjestad BK (SEL)   Calgary Flames (NHL) Abbotsford Heat (AHL) Rockford IceHogs (AHL) Skellefteå AIK (SHL) Avangard Omsk (KHL) Jokerit (KHL) Barys Astana (KHL)
Henrik Björn Karlsson (s. 27. marraskuuta 1983 Tukholma) on ruotsalainen uransa päättänyt jääkiekkomaalivahti. Hän pelasi urallaan 26 NHL-ottelua Calgary Flamesissa.
Ura > Seuraura

Karlsson on IFK Tumban kasvatti. Hän siirtyi jo juniorina Hammarby IF:ään, jonka J20-joukkueessa Karlsson pelasi kevääseen 2002 asti. Vuodet 2002–2004 hän torjui I-divisioonajoukkue Botkyrka Hockeyssa. Karlsson siirtyi kaudeksi 2004–2005 sarjatasoa ylemmäs Allsvenskan-joukkue IK Oskarshamniin. Hän toimi kakkosmaalivahtina Tero Leinoselle ja torjui yhdeksän runkosarjaottelua. Joukkue eteni Kvalserieniin asti, joissa Karlsson pelasi kaksi ottelua keväällä 2005. Oskarshamn ei kuitenkaan noussut kauden päätteeksi Elitserieniin. Kaudella 2005–2006 Karlsson pelasi joukkueessa vain yhden runkosarjaottelun. Hän pelasi lähes koko kauden lainalla I-divisioonan MB Hockeyssa.
Kaudeksi 2006–2007 Karlsson palasi Hammarbyyn ja toimi sen HockeyAllsvenskan-joukkueen ykkösmaalivahtina. Karlsson hoiti samaa virkaa myös kaudella 2007–2008, kunnes hän siirtyi kaksivuotisella sopimuksella Malmö Redhawksiin tammikuussa 2008. Karlsson toimi joukkueen ykkösmaalivahtina suurimman osan kaudesta 2008–2009, kunnes siirtyi tammikuussa 2009 Elitserieniin ja Södertälje SK:hon. Hän toimi loppukauden joukkueen ykkösmaalivahtina ja onnistui säilyttämään Södertäljen sarjapaikan Kvalserienin päätteeksi.
Karlsson siirtyi kaudeksi 2009–2010 Södertäljestä Färjestad BK:hon. Hän teki elokuussa 2009 sopimuksen NHL-joukkue San Jose Sharksin kanssa, mutta pelasi koko kauden lainalla Färjestadissa. Karlsson kantoi joukkueen torjuntavastuuta suurimman osan runkosarjasta ja pelasi 34 ottelua. Hän jäi kuitenkin loppukaudella kakkosmaalivahdiksi Robin Rahmille, eikä torjunut kevään 2010 pudotuspeleissä.
Kesäkuussa 2010 Karlsson kaupattiin Sharksista Calgary Flamesiin vaihdossa kuudennen kierroksen varausvuoroon NHL:n varaustilaisuuteen 2010. Hänestä tuli lähtökohtainen kakkosmaalivahti Miikka Kiprusoffille. Karlsson pelasi ensimmäisen NHL-ottelunsa 22. lokakuuta 2010, jolloin hän torjui 6–2-voiton Columbus Blue Jacketsista. Hän torjui ottelussa 20 laukausta. Karlsson pelasi Flamesissa kahden kauden aikana 26 ottelua. Työsulun takia tammikuussa 2013 alkaneen kauden 2012–2013 alussa Chicago Blackhawks hankki Karlssonin Flamesista vaihdossa seitsemännen kierroksen varausvuoroon kesälle 2013. Hän jäi kuitenkin ilman peliaikaa Blachawksissa ja loppukausi kului farmijoukkue Rockford IceHogsissa, AHL:ssä.
Kaudeksi 2013–2014 Karlsson palasi Ruotsiin ja siirtyi vuoden mittaisella sopimuksella SHL-joukkue Skellefteå AIK:hon. Tammikuussa 2014 hänet myytiin KHL-joukkue Avangard Omskiin. Joukkue jäi pudotuspelien ulkopuolelle, mutta Karlsson voitti Omskissa Nadežda Cupin.
Kaudeksi 2014–2015 Karlsson siirtyi vuoden mittaisella sopimuksella KHL:n laajennusjoukkue Jokereihin. Tammikuussa 2015 hän teki joukkueen kanssa vuoden mittaisen jatkosopimuksen. Karlsson edusti Jokereita myös Spengler Cupissa sekä vuonna 2014 että 2015. Kahden joukkueessa vietetyn vuoden jälkeen hän siirtyi kaudeksi 2016–2017 vuoden mittaisella sopimuksella KHL:n kazakstanilaisseura Barys Astanan maalinsuulle.
Ura > Maajoukkueura

Karlsson pelasi Ruotsin A-maajoukkueessa 11 ottelua. Hän teki A-maajoukkuedebyyttinsä Channel One Cupissa 17. joulukuuta 2009 Moskovassa Venäjää vastaan, jolloin Ruotsi hävisi ottelun 4-3.
Muuta

Henrikin isoveli Rickard Karlsson on pelannut jääkiekkoa puolustajana Ruotsin alemmissa sarjoissa.
Vuonna 2018 Karlsson sai Kazakstanin kansalaisuuden.
Tilastot

Karlsson torjui kaudella 2009–2010 Färjestads BK:ssa.
Taygete (kuu)

Taygete on Jupiteria retrogradiseen suuntaan kiertävä, Carme-ryhmään kuuluva pieni ja epäsäännöllinen kuu. Sen löysi joukko Havaijin yliopiston astronomeja vuonna 2000. Se sai väliaikaiseksi nimeksi S/2000 J 9.Kuun läpimitta on noin 5 km ja se kiertää Jupiteria keskimäärin 22,439 miljoonan kilometrin etäisyydellä kiertoajan ollessa 686,675 päivää. Radan inklinaatio on 165 astetta ja eksentrisyys 0,3678.
Nykyisen nimensä kuu sai lokakuussa 2002 kreikkalaisesta mytologiasta.
Setälänlammi

| Setälänlammi |
| --- | --- |
 Setälänlammi elokuussa 2020
Valtiot:  Suomi
Maakunnat:  Kanta-Häme
Kunnat:  Jokioinen
Koordinaatit:  60°51′45″N, 23°27′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jänhijoen valuma-alue (35.97)
Laskujoki:  Jänhijoki 
Järvinumero:  35.971.1.001
Mittaustietoja
Pinnankorkeus:  87,2 m 
Rantaviiva:  0,723 km 
Pinta-ala:  0,02486 km² 
 fiSetälänlammi 
Setälänlammi on Kanta-Hämeessä Jokioisissa Minkiön aseman läheisyydessä sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.
Maantiede

Lammen pinta-ala on 2,5 hehtaaria ja sen pituus on 160 metriä ja leveys 250 metriä. Lammen läpi virtaa Jänhijoki. Sen rantaviiva on 0,72 kilometriä pitkä ja ranta on pääosin harjuun liittyvää kangasmaastoa, jota ympäröivät peltomaat.
Lampi lienee syntynyt hiekkamaahan, jota joki on kuljettanut helposti pois.
Historia

Setälänjärven alkuperäinen nimi oli "Jänhijärvi" eli Jäniksen järvi tai "Janhilammi", kuten se oli kirjoitettuna Kalmbergin kartastoon vuonna 1855−56. Tämä nimiö liittyy ilmeisesti myös joen alkuperäiseen nimeen, koska toinen näistä on nimennyt toisen. Joen alkuosaa kutsuttiin 1800-luvulla toisaalta myös "Kiipunjoeksi" Kiipun kylän mukaan. Jänhilammi sijaitsi jo tuolloin Jänhijoen kylän peltoaukean sisällä.
Sergei Sobolev

| Sergei Sobolev |
| --- | --- |
 Sobolev vuonna 1970.
Henkilötiedot
Syntynyt: 6. lokakuuta 1908 Pietari
Kuollut: 3. tammikuuta 1989 (80 vuotta) Moskova
Kansalaisuus:  Venäjä
Ammatti:  matemaatikko
Sergei Lvovitš Sobolev (ven. Серге́й Льво́вич Со́болев; 6. lokakuuta 1908 Pietari – 3. tammikuuta 1989 Moskova) oli Venäjällä syntynyt matemaatikko. Hän työskenteli matemaattisten analyysien ja osittaisdifferentiaaliyhtälöiden parissa. Sobolevin opetustyötä on kuvattu merkittäväksi.
Elämä > Nuoruus

Sergei erotettiin nuorena asianajajaisästään Lev Aleksandrovitš Sobolevista, ja äiti Natalya Georgievna kasvatti hänet. Georgievnan kasvatuksen tärkeimpiä kulmakiviä olivat rehellisyys ja päämäärätietoisuus. Näiden piirteiden kerrotaankin kuvanneen Sobolevin tutkijantyötä. Sobolev kiinnostui matematiikasta lukioaikanaan. Hän asui äitinsä kanssa Harkovassa Venäjän sisällissodan aikana. Harkovasta Pietariin hän muutti vuonna 1923. Sobolev valmistui lukiosta seuraavana vuonna erinomaisin arvosanoin. Hän ei kuitenkaan päässyt yliopistoon, koska hän oli vain 15-vuotias.
Elämä > Työ matemaatikkona

Sobolev valmistui Pietarin valtionyliopistosta vuonna 1929. Hän työskenteli Pietarissa 1932 ja Moskovassa Steklovin matematiikan instituutissa 1934 alkaen. Sobolev oli Moskovan valtionyliopiston professori vuosina 1935–1957. Hän toimi Kurtšatov-instituutin apulaisjohtajana 1943–1957 ja osallistui Neuvostoliiton ydinaseprojektiin.
Vuonna 1956 Sobolevista tuli yksi tunnetuimmista tiedemiehistä, kun hän laajensi projektejaan Neuvostoliiton itäosiin, mikä johti Venäjän tiedeakatemian Siperian-yksikön perustamiseen. Hän perusti Akademgorodokin ja Novosibirskin matematiikan instituutit.
Aiheesta muualla

Math.nsc.ru – Sergei Sobolev
Hiilisäkki

| Hiilisäkki |
| --- | --- |
 Hiilisäkki ESOn kuvaamana.
Fyysiset ominaisuudet
Tyyppi:  pimeä sumu
Astrometriset ominaisuudet
Rektaskensio:  12h 31m 19.0s
Deklinaatio:  -63° 44′ 36″
Hiilisäkin sijainti Etelän ristin alapuolella
Hiilisäkki on Etelän ristin tähtikuviossa oleva tunnettu pimeä sumu, joka erottuu paljain silmin Linnunradan tähtitihentymiä vasten. Hiilisäkki on niin etelässä taivaanpallolla, ettei se näy Suomessa. Hiilisäkin etäisyys on noin 600 valovuotta. Sen havaitsi ensimmäisenä tiettävästi Vicente Yáñez Pinzón.
Hiilisäkki peittää 5 × 7 astetta taivaasta. Hiilisäkki ei ole täysin pimeä, sillä se heijastaa 10 prosenttia saamastaan valosta takaisin.
Aiheesta muualla

Rekola, Rami & Hook, Richard: Kosminen säkki täynnä mustaa hiiltä - Lähikuva osasta Hiilisäkkiä eso1539fi – Valokuvan julkistus.  14.10.2015. Viitattu 4.11.2018.
Heikura, Pasi : Aristoteleen kantapää ja sumujen ilta  Yle Elävä arkisto .  23.9.2014 . Viitattu 4.11.2018.
Ahlamo, Eeva-Kaisa : Etelän tähtitaivaat Zeniitti .  19.6.2017 . Viitattu 4.11.2018.
Zooming in on the dark and dusty Coalsack Nebula European Southern Observatory (ESO) / Youtube.  14.10.2015. Viitattu 4.11.2018.
Zooming into the Coalsack Nebula Astronomy Now. Viitattu 4.11.2018 (englanniksi).
Coalsack Nebula Constellation Guide.  27.10.2015. Viitattu 4.11.2018 (englanniksi).
Frommert, Hartmut  & Kronberg, Christine: The Coalsack Dark Nebula Messier.seds.org.  20. joulukuuta 2011. Viitattu 4.11.2018 (englanniksi).
Lewin, Sarah: Inky Coalsack Nebula Smudges Milky Way in Striking New Views Space.com.  14.10.2015. Viitattu 4.11.2018 (englanniksi).
| --- | --- |
Tähdet:  β Cru, α1 Cru, γ Cru A, α2 Cru, δ Cru, ε Cru, μ1 Cru, ζ Cru, η Cru, θ1 Cru, λ Cru, ι Cru, θ2 Cru, 256 Cru, 39 Cru, μ2 Cru, BZ Cru, BL Cru, 35 Cru, DS Cru, κ Cru, DL Cru, γ Cru B, R Cru, HD 108147
Eksoplaneetat:  HD 108147 b
Silta (vuoden 1959 elokuva)

| Silta> Die Brücke |
| --- | --- |

Ohjaaja:  Bernhard Wicki
Käsikirjoittaja:  Bernhard Wicki Karl-Wilhelm Vivier
Perustuu:  Manfred Gregorin romaaniin
Tuottaja:  Hermann Schwerin Jochen Schwerin
Säveltäjä:  Hans-Martin Majewski
Kuvaaja:  Gerd von Bonin
Leikkaaja:  Carl Otto Bartning
Valmistustiedot
Valmistusmaa:   Länsi-Saksa
Ensi-ilta:  1959
Kesto:  105 minuuttia
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Silta (saks. Die Brücke) on Bernhard Wickin ohjaama sodanvastainen länsisaksalainen elokuva vuodelta 1959. Elokuva perustuu edellisenä vuonna ilmestyneeseen Manfred Gregorin samannimiseen romaaniin. Kirja itse perustuu Gregorin omiin kokemuksiin sodasta, hänen palveltuaan länsirintamalla toisen maailmansodan lopulla Saksan puolella.
Juoni

Toinen maailmansota lähenee loppuaan, ja Hitler-Jugendista värvätään nuoria poikia armeijaan. Pieni saksalaiskylä saa tietää olevansa saksalaisjoukkojen vetäytymisreitin varrella. Kylän viereisen joen yli johtavaa siltaa käsketään puolustamaan seitsemän noin 16-vuotiasta poikaa. Alikersanttinsa paettua (joutui sotapoliisin ampumaksi) pojat näkevät kuinka haavoittuneet saksalaisjoukot ylittävät sillan. Nuorin pojista, Sigi, kuolee yhdysvaltalaislentokoneen tulittaessa siltaa konekiväärein. Sigi, jota muut kiusaavat hänen pelkonsa vuoksi, seisoo asennossa koneen lentäessä ohitse. Viimeisenä sillan ylittää saksalainen kenraali. Hän käskee poikia muodostamaan puolustusasemat, käskien taistelemaan viimeiseen hengenvetoon asti sanoen: ”Jokainen joka puolustaa yhtä neliömetriä, puolustaa Saksaa.” Yhdysvaltalaisjoukkojen saapuessa pojat käyvät puolustustaisteluun, tuhoten muun muassa kaksi M4 Sherman -panssarivaunua. Pojat kuitenkin kuolevat yksi kerrallaan, ja amerikkalaisten vetäydyttyä poikia on enää kolme jäljellä. Yksi heistä kuolee otettuaan laatikosta varmistamattoman panssarinyrkin, räjäyttäen itsensä ilmaan. Kaksi pojista saapuu sillalle, jossa pioneerit panostavat sitä räjäyttämistä varten. Pojista fanaattisin, Hans, joukon johtaja, ei kuitenkaan anna räjäyttää siltaa jonka vuoksi kaikki hänen ystävänsä ovat kuolleet. Hän yrittääkin ampua pioneerien johtajan. Lähtiessään pioneerit jättävät sillan ehjäksi, mutta ampuvat Hansin. Enää jäljelle siis jäi seitsemästä pojasta vain yksi.
Juuri ennen elokuvan lopputekstejä esiintyy kirjoitus: ”Tämä elokuva perustuu tositapahtumiin huhtikuun 27. päivänä 1945. Taistelu oli niin mitätön, ja hyödytön, ettei siitä ole mainintaa missään muualla.”
Rooleissa

| 0 | 1 | 2 |
| --- | --- | --- |
|  Folker Bohnet  | … |  Hans Scholten  |
|  Fritz Wepper  | … |  Albert Mutz  |
|  Michael Hinz  | … |  Walter Forst  |
|  Frank Glaubrecht  | … |  Jürgen Borchert  |
|  Karl Michael Balzer  | … |  Karl Horber  |
|  Volker Lechtenbrink  | … |  Klaus Hager  |
|  Günther Hoffmann  | … |  Sigi Bernhard  |
|  Edith Schultze-Westrum  | … |  äiti Bernhard   |
|  Günter Pfitzmann  | … |  Unteroffizier Heilmann  |
Tuotanto

Silta perustuu Manfred  Dorfmeisterin romaaniin Die Brücke (suom. Silta, kirjoitettu salanimellä Manfred Gregor), joka julkaistiin vuonna 1958. Romaani perustuu fiktioituun tarinaan Gregorin omasta toiminnasta 16-vuotiaana osana natsi-Saksan Volkssturm-joukkoja Bad Tölzissä Baijerissa 1. toukouuta 1945 päivä Adolf Hitlerin itsemurhan jälkeen. Dorfmeisterin osasto puolusti siltaa, jonka yhdysvaltalaisen 36. jalkaväkidivisioonan etujoukot yrittivät ylittää. Volkssturm tuhosi yhden panssarivaunun, mutta kaksi heidän viidestä jäsenestään sai surmansa seuranneessa taistelussa. Muut pakenivat Bad Tölziin, jossa he kohtaavat sotilaspoliisin (Feldjäger). Pakenijat määrätään aseistamaan konekivääripisäkettä Tölzer Isarin sillalla. sotilaspoliisien lähdettyä Dorfmeister päättää karata takaisin kotiinsa. Kaksi muuta poikaa jäävät taistelemaan ja saavat surmansa. Saksa antutuu viikon tapahtumien jälkeen.
Mustavalkoinen elokuva kuvattiin vuonna 1958  Florian-Geyer-Brücken -sillan tuntumassa vuonna 1958. Silta romutettiin vuonna 1991 ja korvattiin uudella vuonna 1995. Toinen kuvauspaikka oli Chamissa Baijerissa. Elokuvassa esiintyvät M24 Chaffee-panssarivaunut ovat kuormavaunuille rakennettuja puisia malleja, koska Länsi-Saksan armeijalla ei ollut vielä vuonna 1959 lainkaan panssarivaunuja kuvauksia varten.
Vastaanotto

Elokuva sai ensi-iltansa Länsi-Saksassa 22. lokakuuta 1959. Elokuva sai viisi palkintoa Saksan elokuvapalkinto-elokuvajuhlilla, parhaan kansainvälisen elokuvan palkinnon Mar del Platan kansainvälisillä elokuvajuhlilla, Fipresci-palkinnon, ja Silver Spike-palkinnon Valladolidin kansainvälisillä elokuvajuhlilla. Elokuva oli myös ehdolla parhaan vieraskielisen elokuvan Golden Globe -palkintoon ja parhaan kansainvälisen elokuvan Oscar-palkintoon.
Elokuvakriitikot ovat arvioineet elokuvaa pääasiassa positiivisesti.
Uudelleenfilmatisointi

Wolfgang Panzerin ohjaama uudelleenfilmatisoitu televisioelokuva julkaistiin vuonna 2008. Versiota on pidetty laajalti alkuperäistä huonompana.
Skotlannin Kakkosliiga

| Skotlannin Kakkosliiga |
| --- | --- |
Laji:  Jalkapallo
Maa(t):   Skotlanti
Perustettu:  2013
Edeltäjä:  3. divisioona
Joukkueita:  10
Sarjataso:  4
Ylempi taso:  Ykkösliiga
Alempi taso:  Highland Football League Lowland Football League
Sivusto:  http://spfl.co.uk/
Skotlannin Kakkosliiga on Skotlannin jalkapallon neljänneksi korkein sarjataso. Sarja perustettiin 3. divisioonan tilalle vuonna 2013, kun maan neljä korkeinta sarjatasoa yhdistettiin Scottish Professional Football Leagueksi.